नई दिल्ली। इन दिनों ब्रिटेन में एक भारतीय छात्रा काफी सुर्खियों में है। इसकी वजह शानदार अकैडमिक रेकॉर्ड या कोई बड़ा पद नहीं बल्कि शाही ऐशो-आराम है। बता दे कि एक भारतीय अरबपति की बिटिया इन दिनों स्कॉटलैंड के सेंट ऐंडूज यूनिवर्सिटी से पढ़ाई कर रही है। पढ़ाई के लिए पैरंट्स ने उसके ऐशो-आराम में कोई कमी नहीं रखा है। दरअसल, 4 साल की कॉलेज की पढ़ाई के लिए अरबपति परिवार ने पैलेस और 12 पर्सनल स्टाफ की व्यवस्था की है परिवार का कहना है कि संभ्रात परिवेश होने के कारण सिर्फ अनुभवी लोगों की ही प्राथमिकता दी जाएगी। इसके साथ, स्टाफ में शेफ, बटलर, माली के साथ दरवाजा खोलने और पर्सनल शॉपिंग के लिए भी एक स्टाफ रखा गया है। इसके साथ ही पर्सनल स्टाफ के लिए काम की जो सूची है, उनमें जरूरत के वक्त दरवाजा खोलना, दूसरे स्टाफ के साथ रूटीन शिड्यूल बनाना, वॉर्डरोब मैनेजमेंट और पर्सनल शॉपिंग भी शामिल है।